Els xiquets de Burjassot crearan els seus marca pàgines en un nou taller gratuït d’Animació Lectora
2025-07-24

Dimecres que ve 16 de setembre, a les 18 hores, els xiquets de Burjassot tenen una cita en la Biblioteca Infantil. En aquesta vesprada tan especial dedicada una vegada més a ells, tindran l’oportunitat de participar en un nou taller gratuït d’animació lectora en el qual podran crear els seus propis marca pàgines i, a més, aprendre la importància de cuidar i no desbaratar els llibres.

L’activitat començarà amb el visionat del vídeo “Roberto y el escultor de nubes”, un divertit conte infantil animat que fomenta la lectura i la imaginació dels xiquets. Després de la projecció del vídeo i d’un xicotet col·loqui en el qual es tractarà la importància de la lectura, dels llibres i de la seua cura, tindrà lloc el taller creatiu de marca pàgines.

Un taller en el qual els participants, amb l’ajuda dels tècnics de la Biblioteca Infantil, realitzaran el seu particular i personal marca pàgines amb la forma i els motius que ells ideen.

Una activitat totalment gratuïta de foment de la lectura, del desenvolupament creatiu dels xiquets i del treball en equip.